Fuq l-għatba tax-xitwa, l-Awtorità għall-Kompetizzjoni u għall-Affarijiet tal-Konsumatur qed tħeġġeġ lil pubbliku biex jiċċekja r-regulaturi tal-gass. It-temperaturi fl-aħħar jiem bdew neżlin sew, l-aktar matul il-lejl: sinjal li qed noqorbu lejn ix-xhur kesħin tax-xitwa. Dan wassal biex bosta bdew joħorgu l-heaters tal-gass biex isaħħnu djarhom. Meta l-konsumatur jixtri regulatur tal-gass għandu jkun ċert li hu tajjeb għall-gass LPG li jintuża f’Malta u li fuq it-tiketta tar-regulatur jkun hemm l-istandard li miegħu hu magħmul.